en sv cy ceb en cy cy su cy cy cy cy cy en cy en cy fy cy cy cy en cy cy cy es cy cy cy cy cy cy cy cy cy it cy es cy cy cy
mentorsme.co.uk - Britain’s first online gateway for businesses looking for mentoring services
Adnoddau ar gyfer pobl sydd yn derbyn mentora
Darganfod mentor - rhoi cychwyn arni
Mae mentorsme.co.uk wedi ei ddylunio i’ch helpu i ddarganfod mentor busnes mewn modd cyflym a hawdd, ond efallai bod gennych rhai cwestiynau cyn eich bod yn cychwyn. Os na allwch ganfod yr hyn yr ydych yn chwilio amdano yn yr ymatebion isod, gallwch gysylltu drwy e-bostio Cysylltu â ni
C: Rwy’n credu bod angen mentor busnes arnaf ond nid wyf yn siŵr. Sut wyf yn penderfynu?
A: Dim ond y chi all benderfynu os mai cael mentor busnes yw’r opsiwn cywir ond ar gyfnodau penodol o gylchdro bywyd busnes, gall mentor fod yn ffynhonnell ddefnyddiol o gefnogaeth a chyfarwyddid. Er enghraifft, os yw eich busnes yn profi cyfnod o dyfiant cyflym neu os yw cais eich busnes am gyllid wedi ei droi lawr, gall mentor roi cefnogaeth i chi a’ch busnes drwy’r cyfnod hwnnw ac i’r lefel nesaf o ddatblygiad. Mae’r busnesau sydd yn ceisio cyfarwyddid a chefnogaeth, yn enwedig yn ystod y misoedd cyntaf o fasnachi, yn fwy tebygol o oroesi a llwyddo.
C: Pa gefnogaeth a chyfarwyddid gall mentor busnes gynnig i fi?
A: Mae mentor fel arfer yn berson sydd â chryn brofiad busnes neu yn arbenigwr o fewn maes busnes arbennig, megis cyllid neu farchnata. Gall ef / hi rhoi cefnogaeth a’ch llywio mewn nifer o ffyrdd: drwy ddarparu adborth gonest ac adeiladol; drwy fod yn fwrdd seinio ar gyfer eich syniadau; neu drwy wrando, yn gyfrinachol, i’r pethau hynny sy’n eich pryderi am eich busnes. Nid yw mentoriaid busnes yn rhoi cyngor busnes technegol penodol; yn darparu gwasanaeth cwnsela; neu yn darparu gwasanaeth hyfforddiant. Am fwy o fanylion ar beth y gallwch ddisgwyl a beth na fedrwch ei ddisgwyl oddi wrth fentor busnes,  cliciwch yma.
C: Sut gall mentorsme.co.uk fy helpu i ganfod mentor busnes?
A: Mae Mentorsme.co.uk yn borth ar lein gall eich rhoi mewn cysylltiad gyda sefydliadau mentora â sicrwydd ansawdd ar draws Prydain. Yn seiliedig ar gyfnod datblygiad eich busnes a lle rydych wedi eich lleoli, gall ein canfyddwr mentor eich darparu gyda rhestr o sefydliadau mentora a fydd o bosib yn gallu eich helpu chi. Mae’r rhan nesaf i fyny i chi. Cysylltu gydag unrhyw un o’r sefydliadau yma i ddarganfod mentor busnes fydd eich cam cyntaf. Bydd y sefydliad mentora i chi yn cysylltu gydag ef am ddarganfod rhagor am eich busnes a beth i chi yn edrych amdano oddi wrth fentor. Bydd hwn yn eu helpu i’ch rhoi mewn cysylltiad gyda’r person cywir o’u rhwydwaith helaeth o fentoriaid.
C: Beth fydd y sefydliad mentora yn gofyn i fi?
A: Os ydych wedi cyrraedd y cam o gysylltu gyda sefydliad sy’n mentora, mae’n debygol eich bod yn cael profiad busnes i chi yn credu bod angen help arnoch i ymdrin ag ef. Ceisiwch fod yn glir ynghylch y materion yma. Efallai nad ydych yn credu fod gennych y tîm cywir i’ch helpu i dyfu, neu efallai eich bod am gynyddu proffil eich busnes yn eich ardal.
Efallai y gofynnir i chi os ydych am dderbyn mentora wyneb-i-wyneb, neu dros y ffôn neu e-bost, ac os hoffech dderbyn mentora ffurfiol neu anffurfiol. Dylech roi ystyriaeth i’r rhain o flaen llaw.
C: Beth yw’r gwahaniaeth rhwng mentora ffurfiol ac anffurfiol?
A: Mae mentora ffurfiol yn cyfeirio at broses o gefnogaeth sydd wedi ei sefydlu mewn modd swyddogol a gall fod yn rhan o raglen mentora strwythuredig eangach. Mae mentora anffurfiol yn ymwneud â gweithio gyda busnesau drwy gymdeithasau rhwydweithio, argymhelliad, grwpiau cyfeillgarwch, ar lein neu drwy gyfeiriadaeth eiriol. Gall y ddau fath fod yr un mor werthfawr i’ch busnes.
C: Bydd rhaid i mi dalu am fy mentor busnes?
A: Mae Mentorsme.co.uk yn rhestri sefydliadau masnachol a dielw. Bydd sefydliadau masnachol yn codi tâl am amser ac arbenigedd eu mentoriaid. Bydd pob sefydliad yn codi prisoedd amrywiol. Os ydych â diddordeb mewn defnyddio sefydliad mentora masnachol, dylech sicrhau eich bod yn deall eu costau’n glir cyn ymrwymo i dalu am fentor.
Nid yw sefydliadau dielw fel arfer yn codi am eu gwasanaethau er efallai y byddwch yn darganfod bod rhai ohonynt yn codi, am er enghraifft, ffi aelodaeth blynyddol bychan.
C: Sut wyf yn gwybod os yw’r sefydliadau mentora ar mentorsme.co.uk yn rhai cyfrifol?
A: Mae’r holl sefydliadau mentora sydd yn cael eu cynnwys ar mentorsme.co.uk wedi eu sefydlu ac mae ganddynt rwydweithiau mentor helaeth, maent hefyd yn helpu busnesau sy’n ceisio cefnogaeth. Fel amod o gael eu cynnwys ar y porth, mae pob sefydliad wedi cytuno i gyfres o safonau ansawdd mentora, sy’n ymdrin gyda materion megis diogelu data a chyfrinachedd. Mae cytundeb i gydymffurfio gyda’r safonau yma yn cael ei geisio’n flynyddol. Yn ychwanegol, rhaid i bob sefydliad mentora basio’r gwiriadau credyd a diogelwch arferol cyn cael eu rhestri ar y porth.
C: Faint o gysylltiad gallai ddisgwyl ei gael gyda’m mentor busnes?
A: Mae i fyny i chi a’ch mentor unigol i gynhyrchi amserlen sydd yn addas i’r ddau ohonoch ond bydd mentor, fel arfer, yn gwario tua diwrnod y mis gyda chi.
C: Pa mor hir gallaf ddisgwyl gael fy mentora?
A: Mae hyn yn dibynnu ar ba mor hir mae’n cymryd i chi fynd i’r afael gyda’r materion yr hoffech i’ch mentor busnes roi cefnogaeth i chi arno. Efallai y bydd ond angen i chi dderbyn mentora am gwpwl o fisoedd neu gall y berthynas mentora dreulio rhai blynyddoedd ymestyn dros nifer o flynyddoedd.
C: Gall unrhyw fusnes ddarganfod mentor drwy mentorsme.co.uk?
A: Gall. Mae’r porth ar gael i holl fusnesau’r DU ond mae’n debygol mai’r mentrau bychain a maint canolig fydd yn cael y budd mwyaf o ddarganfod mentor drwy’r porth.
Termau ac amodau Ymadawiad Cysylltu â ni